projecte-aina/catalan_government_crawling huggingface dataset:
D'acord amb l'article 5.5 de la Llei 19/2014, del 29 de desembre, de transparència, accés a la informació pública i bon govern, «el Portal de la Transparència és organitzat i gestionat per l'Administració de la Generalitat.
Integra la informació de les administracions locals i de les administracions i entitats incloses en l'article 3.1.a, b, c, d i e.
Les administracions locals i la resta d'administracions i entitats poden crear llurs propis portals de transparència.
L'accés al contingut dels quals s'ha de facilitar des del Portal de la Transparència de la Generalitat, d'una manera interconnectada i que faciliti la integració».
El cercador permet consultar les adreces web de transparència de les entitats jurídiques que ho han comunicat al Registre d'entitats del Departament de Justícia.
Per fer la cerca, cal tenir en compte que s'ha d'emplenar, com a mínim, un dels camps previstos.
Si es fa pel nom de l'entitat, es pot cercar per una part del nom, però si s'introdueix la paraula sencera cal respectar la grafia correcta.
Pel que fa al Registre d'entitats esportives, podeu consultar les dades de les entitats esportives que han comunicat el web de transparència clicant aquest enllaç.
Us relacionem les entitats que per la seva naturalesa jurídica no cal registrar-se al Registre d'entitats del Departament de Justícia.
Els grups d'interès, també són coneguts amb els noms de grups de pressió, lobbys o stakeholders.
Estan constituïts per persones físiques o jurídiques privades i organitzacions sense personalitat jurídica que duen a terme activitats, directes o indirectes, de participació activa en l'elaboració i l'aplicació de les polítiques públiques de les administracions amb la finalitat d'influir en l'orientació d'aquestes polítiques, en defensa d'un interès propi, de tercers o general.
En aquest espai trobareu el Registre de grups d'interès de Catalunya.
Registre de grups d'interès de Catalunya
Catalunya està compromesa amb l'impuls i consolidació del govern obert.
També amb la millora contínua de la qualitat democràtica del país.
Les pràctiques de govern obert i les eines com els portals de transparència i de dades obertes es troben esteses en tot el territori català.
Tot i així, encara hi ha molt espai per a la millora i enfortiment del govern obert.
El govern obert constitueix una manera de concebre les relacions entre la ciutadania i l'Administració pública basada en:
El Pla de Govern Obert 2017-2018 aplega totes les polítiques públiques, impulsades per la Generalitat de Catalunya, destinades a la consolidació, la millora i l'enfortiment del govern obert a Catalunya en els pròxims dos anys.
i més de 100 actuacions per a desenvolupar-los.
Es durà a terme un seguiment del Pla per tal de supervisar el compliment dels objectius en els terminis acordats, a través de diferents eines:
La posada en marxa d'aquest Pla eixampla l'abast de les polítiques de transparència dutes a terme en els recents anys i resumides en el Pla estratègic de Transparència 2015-2017.
El procediment d'avaluació consisteix en l'anàlisi i el contrast de la informació del portal amb els indicadors objectius fixats prèviament per determinar l'abast i el grau de compliment de les obligacions de transparència.
Aquestes estan establertes per la Llei 19/2014, del 29 de desembre, de transparència, accés a la informació pública i bon govern.
En aquest procés s'ha de garantir la participació d'experts independents i la dels ciutadans.
Pel que fa a l'avaluació externa prevista per la Llei, la responsabilitat recau en una institució independent com és el Síndic de Greuges.
Aquest vetlla pel compliment global de la Llei i presenta anualment al Parlament un informe general d'avaluació sobre la seva aplicació.
Damb era entrada en vigor dera Lei 19/2014, de 29 de deseme, de transparéncia, accès ara informacion publica e bon govèrn, eth portau dera transparéncia ven era airina basica entà dar compliment e efectivitat as obligacions de transparéncia establides pera Lei e entà facilitar as ciutadans era consulta dera informacion eth poder des administracions publiques e era rèsta de subjèctes obligadi.
Eth portau se configure coma ua plataforma electronica de publicitat activa que permet er accès a tota era informacion disponibla a trauès de ligams as sedences electroniques des administracions e entitats que s'i intègren.
Eth portau ei, donques, ua airina principau entà garantir era transparéncia e er accès des ciutadans ara informacion publica.
La participació ciutadana és el reflex d'una societat madura que integra les persones i els col·lectius en la presa de decisions públiques i fa que la relació entre ciutadania i Administració sigui més transparent.
Incloure la participació en les estructures de la societat civil possibilita que les persones integrem l'hàbit de deliberar sobre els temes que ens afecten més directament.
D'aquesta manera, quan des de l'Administració se'ns demani la nostra col·laboració a l'hora de participar en aspectes d'àmbit col·lectiu, la nostra participació serà més fàcil i eficient.
Si coneixes alguna experiència de participació ciutadana o qualitat democràtica que vulguis compartir, pots enviar l'enllaç a [EMAIL].
- Ajuntament de Sant Boi de Llobregat
Amb l'entrada en vigor de la Llei 19/2014, del 29 de desembre, de transparència, accés a la informació pública i bon govern, el portal de la transparència esdevé l'instrument bàsic per donar compliment i efectivitat a les obligacions de transparència establertes per la Llei i per facilitar a la ciutadania la consulta de la informació en poder de les administracions públiques i la resta de subjectes obligats.
El portal es configura com una plataforma electrònica de publicitat activa que permet l'accés a tota la informació disponible a través d'enllaços a les seus electròniques de les administracions i entitats que s'hi integren.
D'acord amb la Llei, el portal de la transparència és organitzat i gestionat per l'Administració de la Generalitat de Catalunya, i també incorpora la informació de les administracions locals i de les administracions i entitats incloses en l'article 3.1. a ), b ), c ), d ) i e ).
Les administracions locals i la resta d'administracions i entitats poden crear els seus propis portals de la transparència, l'accés al contingut dels quals s'ha de facilitar des del portal de la transparència de Catalunya, d'una manera interconnectada i que faciliti la integració.
Cada un dels subjectes obligats per la Llei és responsable de la informació que inclou en el seu portal de la transparència i de la que és accessible des del portal de la transparència.
El portal és, doncs, un instrument cabdal per garantir la transparència i l'accés de la ciutadania a la informació pública.
L'ICF finança a emprenedors, autònoms, micro empreses, pimes i grans empreses mitjançant un ampli ventall de productes i instruments financers centrats en préstecs, avals i capital risc.
Troba a continuació el producte que millor s'adapti a les teves necessitats.
Fons destinat a invertir en projectes de creixement, internacionalització i consolidació sectorial d'empreses mitjanes.
Fons de capital risc destinat a invertir en projectes tecnològics i/o d'innovació amb elevat potencial de creixement.
Per més informació, pots consultar la nostra Política de Cookies ' aquí '.
L'ICF és una entitat amb personalitat jurídica pròpia que sotmet la seva activitat a la seva pròpia llei, a l'Estatut de l'empresa pública catalana i a la resta de l'ordenament jurídic, i que, a més, s'ajusta a les normes de dret privat que li són aplicables; de forma específica a la normativa de les entitats de crèdit.
Així mateix, disposa de patrimoni i tresoreria propis i actua amb autonomia orgànica, financera, patrimonial, funcional i de gestió, amb plena independència de les administracions públiques.
El seu finançament procedeix fonamentalment dels mercats domèstic i internacional, via crèdit bancari i emissions de deute.
Està categoritzat pel Banc d'Espanya com a institució financera no monetària i ratificat per l'Eurostat com a institució financera fora del perímetre de l'Administració Pública (SEC).
Per aquestes raons, no agrega dèficit ni deute a la Generalitat de Catalunya.
Informe amb rellevància prudencial 2019
Informe amb rellevància prudencial 2018
Informe amb rellevància prudencial 2017
Informe amb rellevància prudencial 2016
Informe amb rellevància prudencial 2015
Informe amb rellevància prudencial 2014
Aquesta garantia és explícita, irrevocable, incondicional i directa", LLEI 7/2011, del 27 de juliol, de mesures fiscals i financeres.
Per a més informació pots contactar amb l'àrea de Relació amb Inversors
Gran Via de les Corts Catalanes, 635 6a planta
Per dur a terme la seva activitat, l'ICF es finança fonamentalment en els mercats nacional i internacional, via crèdit bancari i emissions de deute de manera que no depèn dels pressupostos de la Generalitat de Catalunya.
Una de les fonts de finançament de l'entitat financera pública catalana són els préstecs del Banc Europeu d'Inversions (BEI), la institució de finançament a llarg termini de la Unió Europea.
L'objectiu d'aquests préstecs és incrementar el finançament per a autònoms, pimes (fins 249 empleats) i empreses de mitjana capitalització (entre 250 i 2.999 empleats) amb seu i/o establiment a Catalunya per inversions o necessitats de circulant.
El finançament servirà, entre d'altres, per estimular el creixement econòmic i la creació d'ocupació a Catalunya, així com per donar suport a la internacionalització, les activitats de R+D+I, les exportacions, etc. de les empreses catalanes.
Els préstec, amb condicions preferents, tenen un termini d'amortització d'entre 4 i 12 anys.
Inversions per finançar el creixement d'empreses consolidades i amb beneficis, per adquirir actius o desenvolupar nous productes.
Consulta altres fons on participa el Grup ICF - però que tenen el període d'inversió finalitzat.
Les gestores de capital risc que estiguin interessades en promoure aquest tipus de projectes i vulguin comptar amb l'ICF com a inversor, poden contactar amb l'ICF enviant un correu a [EMAIL] o bé trucant al telèfon 933 428 410.
És una societat de capital risc que inverteix en noves empreses tecnològiques i innovadores, mitjançant la utilització d'instruments financers d'inversió i donant suport estratègic a aquestes noves iniciatives.
BCN EMPRÈN està gestionada per ICF Capital.
Tipus de participació: minoritària, amb una inversió mínima de 300.000 euros i màxima de 1.500.000 euros, amb possibilitat de coinvertir quan sigui necessari.
Capacitat Inversora: BCN EMPRÈN SCR compta amb uns recursos totals de 6.000.000 euros.
Actualment, aquest fons es troba en període de desinversió.
BCN EMPRÈN està participada per les següents entitats:
Empreses participades per BCN EMPRÈN:
L'ICF treballa conjuntament amb Avalis de Catalunya per facilitar l'obtenció de crèdit a les empreses catalanes.
L'ICF, especialitzat en l'aportació de préstecs i avals a les empreses, complementa l'oferta d'Avalis en el cas dels avals financers per a grans empreses o per a imports elevats.
Avalis SGR, especialitzada en l'oferta de garanties per a pimes i autònoms, ofereix a més d'avals financers, tècnics i econòmics.
Garanties: compartides entre l'entitat financera, Avalis i/o l'ICF.
L'ICF i Avalis tenen signats convenis de col·laboració per a la concessió d'avals amb Banc Sabadell, Banco Santander, Bankia, Bankinter, BBVA, Bantierra, CaixaBank i Caixa d'Enginyers.
Préstecs aportats per l'Institut Català de les Empreses Culturals (ICEC) a través de l'ICF per facilitar l'activitat i donar suport financer als emprenedors culturals digitals en les fases inicials dels seus projectes.
Per a empreses culturals digitals constituïdes com a màxim en els quatre anys anteriors a la sol·licitud del préstec, amb projectes empresarials de creixement o de serveis digitals interactius (desenvolupament d'aplicacions jocs i/o plataformes de consum o distribució de béns i productes en línia), amb seu social o operativa a Catalunya.
Termini: entre 3 i 5 anys d'amortització, amb fins a 2 anys de carència inclosos.
Interès: un fix o mínim del 2,5% i un tipus total resultant de la ràtio Benefici Abans d'Impostos (BAI) / Fons Propis Mitjans.
Comissió d'obertura: de l'1% sobre l'import formalitzat.
La data límit per a fer sol·licituds serà fins a l'exhauriment dels fons aportats per l'ICEC.
Finançament juntament amb inversors privats en forma de préstec participatiu per a empreses de base científica en el marc del Programa "Indústria del Coneixement" (Fase Mercat) impulsat per la Secretaria d'Universitats i Recerca conjuntament amb l'ICF.
L'ICF gestiona el finançament per a la indústria del coneixement a través d' IFEM.
Import: amb caràcter general, entre 50.000€ i 200.000€ per projecte, subjecte a la inversió en forma de capital per part dels inversors privats.
Finalitat: finançament del pla de negoci que es faci constar com a objecte de la seva sol·licitud.
Amortització: única al venciment.
Interès fix: el màxim entre el 4% i el tipus que resultaria d'aplicar la Comunicació de la Comissió Europea relativa a la revisió del mètode de fixació del tipus de referència i actualització (DOUE C 14, de 19.1.08).
Les liquidacions seran trimestrals.
Interès variable: es determinarà en funció de l'evolució del pla de negoci.
Comissions: de gestió del 0,5%.
Garanties: les generals de l'empresa.
Les operacions aprovades comptaran amb l'assumpció del 80% del risc creditici de l'operació per part del Departament d'Empresa i Coneixement.
Actualment, aquesta línia està pendent de renovació.
Properament, es podran tornar a presentar sol·licituds.
La sol·licitud corresponent s'ha de fer a través de l' Agència de Gestió d'Ajuts Universitaris i de Recerca (AGAUR) dins del Programa " Indústria del Coneixement ".
Finançament juntament amb inversors privats en forma de préstec participatiu per a empreses en fases inicials o en les primeres etapes de creixement.
L'ICF gestiona la coinversió amb inversors privats a través d' IFEM.
Tipus d'operació: préstec participatiu.
IFEM podrà destinar una part de l'import formalitzat (fins a un màxim del 15% o 20.000€) per invertir en el capital de l'empresa.
Import: amb caràcter general, entre 50.000€ i 200.000€ per projecte.
La inversió màxima per part d'IFEM no pot superar la suma de les aportacions en capital dels inversors privats.
Amb l'objectiu d'acompanyar les empreses en següents rondes de finançament, IFEM podrà augmentar l'import invertit ( follow-on ) fins a 200.000€ addicionals amb les mateixes condicions.
Finalitat: finançament del pla de negoci que es faci constar com a objecte de la seva sol·licitud.
Termini: fins a 5 anys amb fins a 2 anys de carència inclosos.
Interès fix: referenciat a l'Euríbor a 12 mesos més un interès del 5%.
Interès variable: a determinar en funció de l'evolució del pla de negoci (fins a un màxim del 7%).
Comissió d'obertura: 0,5% sobre l'import formalitzat.
La sol·licitud corresponent s'ha de fer a través d'un intermediari acreditat: xarxa de business angels o societat o vehicle d'inversió privat (acceleradores, venture builder s, pledge funds, entitats de capital risc no participades per l'ICF i societats de responsabilitat limitada o anònimes que serveixin d'instrument d'inversió per a inversors).
Entre els inversors privats acreditats per l'ICF hi ha 9 xarxes de business angels, 2 venture builders, 3 acceleradora i 16 fons de capital risc.
L'ICF col·labora amb altres entitats financeres per multiplicar els recursos per a projectes d'inversió i/o necessitats de circulant.
Amb aquesta finalitat, l'ICF té dues modalitats de cofinançament:
L'entitat financera i l'ICF formalitzen dues operacions bilaterals amb unitat d'acte.
Aquests dos préstecs poden tenir condicions simètriques o asimètriques segons les necessitats.
Les dues entitats comparteixen les mateixes garanties, amb clàusula de solidaritat.
Amb aquesta modalitat l'ICF té convenis actius amb Bankia, BBVA, Banc Sabadell, Banco Santander, CaixaBank, Deutsche Bank i Triodos.
Contacta amb l'ICF per gestionar aquest cofinançament a [EMAIL] o al 671 786 871.
L'entitat financera i l'ICF actuen com a parts creditores i comparteixen el risc i les garanties.
Amb aquesta modalitat, l'ICF té convenis actius amb el Banc Sabadell i Bankia.
Banc Sabadell aportarà el 50% de l'import i l'ICF el 50% restant.
Tipus d'interès: el tipus d'interès serà a proposta de Banc Sabadell i aprovat per l'ICF, variable i referenciat a l'Euríbor.
Per la seva banda, Banc Sabadell cobrarà una comissió d'obertura mínim del 0,50% sobre l'import aportat i un 0,50% en concepte d'intermediació.
Garanties: les garanties que aporti l'empresa es compartiran entre el Banc Sabadell i l'ICF al 50%.
Demana el teu préstec cofinançat ICF - Banc Sabadell contactant amb qualsevol oficina de Banc Sabadell o per correu electrònic al [EMAIL]
Bankia aportarà el 50% de l'import i l'ICF el 50% restant.
Tipus d'interès: el tipus d'interès serà a proposta de Bankia i aprovat per l'ICF, variable i referenciat a l'Euríbor.
Per la seva banda, Bankia cobrarà una comissió d'obertura mínim del 0,50% sobre l'import aportat i un 0,50% en concepte d'intermediació.
Garanties: les garanties que aporti l'empresa es compartiran entre Bankia i l'ICF al 50%.
Demana el teu préstec cofinançat ICF - Bankia contactant amb Bankia al 90 405 91 01 o al correu electrònic [EMAIL]
Les entitats financeres que estiguin interessades en promoure aquest tipus de finançament, poden contactar amb: [EMAIL]
Préstecs per a la implantació de projectes que impulsin el desenvolupament local participatiu beneficiats amb un ajut Leader (del programa de Desenvolupament Rural de Catalunya 2014-2020).
L'ICF i altres entitats col·laboradores estudien la viabilitat del projecte des del punt de vista financer, formalitzen i gestionen el préstec.
El Departament d'Agricultura, Ramaderia, Pesca i Alimentació (DARP) estudia la viabilitat tècnica del projecte.
Altres entitats financeres col·laboradores: Banc Sabadell, CaixaBank i Avalis de Catalunya.
En cas de garantia hipotecària o aval bancari/SGR, EURIBOR a 12 mesos més un diferencial màxim del 2,15%.
En cas de garantia personal, EURIBOR a 12 mesos més un diferencial màxim del 2,90%.
Per la seva part, el DARP ingressarà la subvenció atorgada al client al compte de l'ICF per realitzar una amortització anticipada parcial.
Préstecs per a projectes d'inversió que atenguin la recuperació de l'activitat d'empreses incloses dins de l'àmbit competencial del Departament d'Agricultura, Ramaderia, Pesca i Alimentació (DARP), que resultin afectades per situacions d'emergència com incendis, aiguats, tempestes i ventades; o per a qualsevol altra causa que per acord del govern es pugui determinar.
Termini: fins a 10 anys; amb fins a 2 anys de carència inclosos.
Les operacions aprovades d'explotacions afectades pels aiguats d'octubre de 2019 o pel temporal Glòria, comptaran amb una bonificació del tipus d'interès de fins el 3,75% per part del Departament d'Agricultura, Ramaderia, Pesca i Alimentació.
Comissió: d'obertura, màxim del 0,50%; d'amortització total o parcial, màxim del 0,50% més els costos de ruptura associats.
Addicionalment, com a complement de les garanties que aporti el titular, el Departament d'Agricultura, Ramaderia, Pesca i Alimentació assumeix, davant l'ICF, el 80% del risc viu de les operacions.
Per a més informació sobre l'elegibilitat dels projectes de cara a la bonificació del tipus d'interès per part del Departament d'Agricultura, Ramaderia, Pesca i Alimentació podeu consultar l'ordre d'ajuts publicada al Diari Oficial de la Generalitat de Catalunya i la darrera convocatòria.
Actualment aquesta línia no està disponible.
Préstecs amb aval inclòs, en col·laboració amb el Departament d'Agricultura, Ramaderia, Pesca i Alimentació i Avalis de Catalunya SGR, per finançar projectes d'inversió o circulant.
Per a pimes i autònoms dels sectors agrari, ramader, pesquer, forestal i agroalimentari.
La data límit per fer sol·licituds és el 31/12/2020.
Préstecs per a empreses agràries, agroalimentàries, forestals i del sector de la pesca i l'aqüicultura per finançar inversions, necessitats de circulant i capitalitzacions de les pròpies empreses.
L'ICF estudia la viabilitat del projecte des del punt de vista financer, formalitza, i gestiona el préstec.
El Departament d'Agricultura, Ramaderia, Pesca i Alimentació estudia la viabilitat tècnica del projecte.
Les operacions aprovades a través d'aquesta línia compten amb una part d'assumpció de risc per part del Departament d'Agricultura.
Demana el teu préstec "Agrocrèdit".
Per sol·licitar el préstec destinat a les Explotacions agrícoles de fruita dolça, pots consultar aquest manual de com realitzar la sol·licitud.
Préstecs per a projectes d'inversió o circulant que atenguin la recuperació de l'activitat d'empreses incloses dins de l'àmbit competencial del Departament d'Empresa i Coneixement (indústria, turisme i comerç) que resultin afectades per situacions d'emergència com accidents, terratrèmols, esfondraments, incendis, aiguats, tempestes, ventades o qualsevol altra causa que per acord del govern es pugui determinar.
Compten amb una bonificació del tipus d'interès de fins el 3,25% (pels préstecs per a circulant) i de fins el 3,75% (pels préstecs per a inversió) per part del Departament d'Empresa i Coneixement.
Comissió: d'obertura, màxim del 0,50%; d'amortització total o parcial, màxim del 0,50% més els costos de ruptura associats.
Addicionalment, com a complement de les garanties que aporti el titular, el Departament d'Empresa i Coneixement assumeix, davant l'ICF, el 80% del risc viu de les operacions.
Per a més infortmació sobre l'elegibilitat dels projectes de cara a la bonificació del tipus d'interès per part del Departament d'Empresa i Coneixement podeu consultar l'ordre d'ajuts publicada al Diari Oficial de la Generalitat de Cataluny a i a la convocatòria per enguany.
Actualment aquesta línia no està disponible.
Préstecs per a la millora i modernització d'establiments hotelers, apartaments turístics, càmpings i establiments de turisme rural amb seu operativa a Catalunya, que portin un mínim de dos anys en funcionament.
Aquests préstecs compten amb una bonificació del cost financer (fins a un 2% del tipus d'interès) per part de la Direcció General de Turisme del Departament d'Empresa i Coneixement.
Per a més informació sobre l'elegibilitat dels projectes de cara a la bonificació del tipus d'interès per part de la Direcció General de Turisme podeu consultar l'ordre d'ajuts publicada al Diari Oficial de la Generalitat de Catalunya.
Import: fins al 100% del projecte d'inversió amb un mínim de 60.000€ i un màxim de 2 M€ per client.
Termini: fins a 10 anys, amb possibilitat de carència de fins a 2 anys inclosos.
Tipus d'interès: EURIBOR a 12 mesos més un diferencial del 2%.
En funció del projecte i excepcionalment, pot ser EURIBOR a 12 mesos més un diferencial del 2,95%.
Les operacions aprovades comptaran amb una bonificació del tipus d'interès de fins al 2% per part de la Direcció General de Turisme d'acord amb l'ordre d'ajuts establerta.
Comissions: d'obertura màxim del 0,50% de l'import del préstec; i per amortització anticipada, màxim del 0,25% de l'import amortitzat.
L'ICF gestiona a través d'IFEM el suport a la creació i desenvolupament d'empreses innovadores de nova creació (start-up) mitjançant programes de capital risc i la coinversió amb inversors privats a través de préstecs participatius.
IFEM, ha gestionat recursos destinats a la implementació de la iniciativa JEREMIE del Fons Europeu de Desenvolupament Regional (FEDER) a Catalunya en el marc del Programa Operatiu 2007-2013.
Actualment està reinvertint els retorns de les inversions que ha dut a terme en el marc del programa JEREMIE.
Coinversió amb inversors privats.
Beneficiaris: emprenedors o empreses innovadores, tecnològiques i/o de base científica amb un alt potencial de creixement, que busquen finançament per als seus projectes d'inversió en fases inicials i/o primeres rondes de finançament.
IFEM actua com a inversor en fons de capital risc llavor que inverteixen en empreses amb seu a Catalunya.
Beneficiaris: empreses en fases inicials de creació o en primeres etapes d'expansió, amb un alt contingut tecnològic i d'innovació.